
Til styret i Rogaland Høyre.								02.10.26.


Hva med ordførerkandidat fra deres parti her i Eigersund?
Det nærmer seg vel på sin måte en slags planlegging mtp. kandidat og dennes kvalifikasjoner, ikke minst omdømme? Jeg håper i så fall at det finnes flere mulige kandidater enn dagens ordfører. 
Hvis hun har lest det hun har fått tilsendt, da vet hun alt at min stemme er utelukket. Ordet hvis må brukes da hun har unnlatt å svare. En praksis hun som kommunens øverste folkevalgte også stadig aksepterer da både kommunedirektør og andre praktiserer en slik hersketeknikk. Ofte vet man heller ikke om e-post med vedlegg er mottatt i kommunen da det ikke gis en bekreftelse på mottatt tilbake. Dvs. ikke slik andre positivt gjør det – f.eks. fylkeskommunen og statsforvalteren.

Foranstående er noe av begrunnelsen, både for dette brevet og det som omtales i det etterfølgende. Totalbildet tjener i svært liten grad Høyre som politisk parti. (Det var slikt som i sin tid førte til min utmeldelse.) Siden da vil jeg tro man har mistet en del stemmer ved lokalvalg, i hvert fall fra oss med funksjonsnedsettelser. La meg gi et lite og ubeskjedent eksempel: Min private blogg – egersundsbloggen.no har i løpet av et års virksomhet, uten noen form for markedsføring i dag 1600 lesere. Denne høsten starter en beskjeden markedsføring og målet er 2000 lesere innen årets slutt. Noe av innholdet der tjener hverken kommunen eller dens politiske ledelse – dvs. Høyre.

Jeg skal ikke trette dere i partiets fylkesledelse med å liste opp alle de negative forhold som vi innbyggere blir belastet med pga. en dårlig Høyrepolitikk. Tar bare noen få eksempler.                                                     1. Klage til Kofa fra 2025 vedr. uryddig anskaffelse i forbindelse md utbygging og rehabilitering av Husabø ungdomsskole. Gebyr på 2.5 mill. er varslet, men saken er ikke ferdig behandlet.                                                  2. Klage vedr. det samme prosjekt, men da på uryddig og lite tillitsskapende revisjon for 2 gang.
3.  Klage på trafikale løsninger der brukermedvirkning er utelatt, og kommunikasjonssjefen ga uriktige opplysninger. Tredjeperson måtte rydde opp. I den forbindelse unnlates å besvare nye spørsmål. Løsningen er i strid med hva N. blindeforbund oppfordrer til og overveiende sannsynlig i strid med vårt nye lovverk. 
4. Trafikale løsninger som er nær 15 år gamle, der kommunen ved tiltak er forstått å være en av kostnadsbærerne. Saken ble tatt opp igjen i 2025, samt i 2026. Myke trafikanter tvinges til å bruke feil side av veien pga. avsluttet gang- og sykkelvei, samt svært uoversettelige forhold. Ifølge kommunens egen statistikk, tidligere omtalt i lokalavisen, antall syklende vil øke betraktelig pga. nye arbeidsplasser. Veien det er snakk om er belastet med både store busser og tungtransport.
5. Dagsturhytta i kommunen er gitt en ekskluderende og utestengende plassering. Hovedårsaken er tidligere fravær av aktuell intern kommunikasjon.  Nabokommuner med ordførere fra H og Frp.                                                     
har løst lignende prosjekter på en forbilledlig måte, også uten nevneverdige store utfordringer.
6. Rent historisk tar jeg med et tilfelle som ligger mer enn 20 år tilbake. Der lovte en ordfører fra Høyre at det skulle bli ryddet opp. Så skjedde ikke. Saken omhandlet en reguleringsplan der det skulle avsettes en av vedtatte 35 p.plasser til personer med bevegelsesutfordringer, samt at det ikke skulle være tillatt å kjøre på gangveien. Senere ble antall plasser økt. Kommunikasjonssjefen forklarte hvorfor kommunen ikke tok tak i denne type saker. Mao. han ga andre en oppskrift.

En sak ligger til behandling hos Diskrimineringsnemnda. Der er det et års behandlingstid. Foranstående eksempler er kun en illustrasjon fra en svært negativ helhet med ca. 15 saker. Helheten inneholder også tildeling av Etikkprisen fra KS, en pris kommunen selv søkte om. Innholdet fra den gangen skal jeg la ligge her. Imidlertid, alt det som berører oss med funksjonsnedsettelser brukes av meg ved enhver anledning som illustrasjon på bla. hvor ekskluderende mye er i Eigersund med sin politiske ledelse. Mao. eksemplene brukes både i Rogaland og utenfor. Dette er det tidligere varslet om til kommunens ledelse. At det ikke tilsier forbedringer, det sier noe om menneskesynet hos denne. Forsøket fra ordføreren ved tidligere å la seg avbilde i en rullestol ble derved et falskt signal.

